Qabżu l-15,000 il-vittmi tal-Coronavirus fir-Renju Unit. Dan kien konfermat ftit tal-ħin ilu mill-awtoritajiet tas-saħħa Ingliżi. F’24 siegħa, il-fatalitajiet fir-Renju Unit żdiedu bi 888. Dan il-pajjiż għandu l-ħames l-ogħla rata ta’ fatalitajiet kaġun ta’ din il-marda li oriġinat miċ-Ċina lejn l-aħħar ta’ Diċembru 2019. Fil-Belġju, il-vittmi żdiedu b’madwar 300 f’ġurnata waħda. L-imwiet fid-dinja qabżu l-156,000.